wannaphong/clean_thaiwikipedia huggingface dataset:
# กิลัด ชาลิต
กิลัด ชาลิต (, ; เกิด 28 สิงหาคม พ.ศ. 2529) เป็นพลเมืองอิสราเอล-ฝรั่งเศส และทหารกองกำลังป้องกันอิสราเอล (IDF) เมื่อวันที่ 25 มิถุนายน พ.ศ. 2549 เขาถูกจับตัว ในอิสราเอลโดยกลุ่มติดอาวุธฮามาสในการตีโฉบฉวยข้ามพรมแดนผ่านอุโมงค์ใต้ดินใกล้กับพรมแดนที่ติดต่อกับกาซา กลุ่มฮามาสจับตัวเขาอยู่นานกว่าห้าปี กระทั่งเขาได้รับการปล่อยตัวเมื่อวันที่ 18 ตุลาคม พ.ศ. 2554

ชาลิตถูกลักพาตัวใกล้กับจุดผ่านแดนเคเล็มชาลอมในอิสราเอล และถูกจับเป็นตัวประกันโดยฮามาส ณ ตำแหน่งที่ไม่ทราบในฉนวนกาซา วันที่ 18 ตุลาคม พ.ศ. 2554 เขาได้รับการปล่อยตัวในข้อตกลงให้อิสรภาพแก่เขาหลังถูกโดดเดี่ยวและควบคุมตัวนานกว่าห้าปี แลกกับนักโทษชาวปาเลสไตน์รวม 1,027 คน ซึ่งในจำนวนนี้มีหลายคนถูกตัดสินว่าฆาตกรรมและดำเนินการก่อการร้ายต่อพลเรือนอิสราเอล  – Haaretz,  – UPI – "[K]idnapped soldier Gilad Shalit""In Shalit deal, Israel did cross its own red lines." Haaretz Newspaper, 14 October 2011.

ระหว่างการถูกควบคุมตัว ฮามาสปัดคำร้องจากคณะกรรมาธิการกาชาดสากล (ICRC) ที่ขออนุญาตเยี่ยมชาลิต โดยอ้างว่า ผู้ช่วยเหลือทางมนุษยธรรมและแพทย์กาชาดอาจทรยศบอกตำแหน่งที่ฮามาสควบคุมตัวชาลิตไว้เป็นตัวประกัน ด้านผู้อำนวยการใหญ่กาชาด ยีฟส์ ดัคคอร์ ยืนกรานว่า "ครอบครัวชาลิตมีสิทธิตามกฎหมายมนุษยธรรมระหว่างประเทศที่จะติดต่อกับบุตรชาย"

องค์การสิทธิมนุษยชนหลายแห่งว่า เงื่อนไขและข้อกำหนดการกักขังชาลิตนั้นขัดต่อกฎหมายมนุษยธรรมระหว่างประเทศ คณะผู้แทนศึกษาข้อเท็จจริงว่าด้วยความขัดแย้งกาซาสหประชาชาติ (United Nations Fact Finding Mission on the Gaza Conflict) ออกรายงานในเดือนกันยายน พ.ศ. 2552 ซึ่งยังได้เรียกร้องการปล่อยตัวชาลิต"Inquiry into Gaza conflict singles out Israeli policy towards Palestinians for most serious condemnation" ในแถลงการณ์โดวิลล์วันที่ 27 พฤษภาคม พ.ศ. 2554 กลุ่มจี 8 ต้องการให้ปล่อยตัวกิลัด ชาลิต

เพื่อแลกเปลี่ยนกับการปล่อยตัวเขา ฮามาสเรียกร้องให้ปล่อยตัวนักโทษมากกว่า 1,000 คน ซึ่งเป็นชาวปาเลสไตน์ที่กำลังรับโทษจำคุกอยู่ในอิสราเอล เช่นเดียวกับชาวปาเลสไตน์ผู้ถูกพิพากษาและกำลังรับโทษที่เป็นสตรีและที่อายุน้อยทั้งหมด สองปีถัดมา จุดติดขัดสำคัญในการเจรจา คือ การยืนกรานของฮามาสให้ปล่อยตัวมัรวาน บาร์กูฮ์ติ ซึ่งปัจจุบันกำลังรับโทษห้าปีในอิสราเอลข้อหาฆาตกรรม

ชาลิตซึ่งมียศสิบโทเหล่ายานเกราะของ IDF เมื่อครั้งที่เขาถูกลักพาตัวนั้น ได้รับการเลื่อนยศเป็นจ่าสิบตรี จ่าสิบโท และจ่าสิบเอกเมื่อถึงวันก่อนหน้าการปล่อยตัวของเขา"Parents of Gilad Shalit received their son's ranks of Staff Sergeant". Ynet.co.il (20 June 1995). Retrieved on 29 August 2011. การติดต่อทางเดียวระหว่างชาลิตกับโลกภายนอกหลังการจับกุมและก่อนการปล่อยตัว มีจดหมายสามฉบับ เทปเสียง และดีวีดี ซึ่งอิสราเอลได้รับโดยแลกเปลี่ยนกับการปล่อยตัวนักโทษปาเลสไตน์หญิง 20 คน
# ทางหลวงแผ่นดินหมายเลข 357
ทางหลวงแผ่นดินหมายเลข 357 หรือ ถนนวงแหวนรอบเมืองสุพรรณบุรี เริ่มดำเนินการตั้งแต่ปี พ.ศ. 2539 แล้วเสร็จเมื่อปี พ.ศ. 2552 มีลักษณะเป็นวงกลมล้อมรอบอำเภอเมืองสุพรรณบุรี ยาวกว่า 45.723 กิโลเมตร ก่อสร้างเป็นมาตรฐานทางแบบพิเศษ ทางคู่ขนานรวม 4-6 ช่องจราจร งบประมาณการก่อสร้าง 3,185 ล้านบาท เป็นเส้นทางในความรับผิดชอบแขวงทางหลวงสุพรรณบุรีที่ 1http://www.thairath.co.th/content/eco/45331 ไทยรัฐออนไลน์ 8 พฤศจิกายน 2552

 รายชื่อทางแยก
# การแลกเปลี่ยนนักโทษกิลัด ชาลิต
การแลกเปลี่ยนนักโทษกิลัด ชาลิต หลังความตกลงระหว่างอิสราเอลกับกลุ่มฮามาส ในการปล่อยตัวทหารอิสราเอล กิลัด ชาลิต แลกกับการปล่อยตัวนักโทษ 1,027 คน ซึ่งส่วนใหญ่เป็นชาวปาเลสไตน์และอาหรับ-อิสราเอล แม้ในบรรดานักโทษที่ปล่อยตัวมานั้นจะมีนักโทษชาวยูเครนUkrainian mother of two among released Palestinian prisoners | World | RIA Novosti. En.ria.ru. Retrieved on 2011-10-20. ชาวจอร์แดนDeported Palestinian prisoners face new life of exile – World – CBC News. Cbc.ca (2011-10-13). Retrieved on 2011-10-20. และชาวซีเรียDamascus ignores only Syrian prisoner freed in Israeli swap deal Monsters and Critics (2011-10-19). Retrieved on 2011-10-22. อย่างละคนด้วยก็ตาม นักโทษจำนวนนี้ 280 คนถูกตัดสินจำคุกตลอดชีวิตในข้อหาวางแผนและเตรียมการก่อการร้ายต่อเป้าหมายอิสราเอลHamas to gain politically from prisoner swap deal. News.xinhuanet.com. Retrieved on 2011-10-20. ความตกลงดังกล่าวออกมาหลังกลุ่มติดอาวุธปาเลสไตน์จับตัวชาลิตทางตอนใต้ของอิสราเอลตามแนวชายแดนติดกับกาซาห้าปีสี่เดือน

ข้อตกลงดังกล่าว ซึ่งมีนายหน้าเป็นผู้ไกล่เกลี่ยชาวเยอรมันและชาวอียิปต์ ตลอดจนได้รับการประสานงานจากเจ้าหน้าที่บุนเดสนัชริชเทนไดแอนสท์ (หน่วยสืบรัฐการลับเยอรมนี) แกร์ฮาร์ด คอนรัดGerhard Conrad: German Mr Hezbollah who helped to free Gilad Shalit | World news. The Guardian. Retrieved on 2011-10-20. มีการลงนามในอียิปต์เมื่อวันที่ 11 ตุลาคม พ.ศ. 2554 ระยะแรกดำเนินการเมื่อวันที่ 18 ตุลาคม พ.ศ. 2554 โดยอิสราเอลปล่อยตัวนักโทษชาวปาเลสไตน์ 477 คน และฮามาสส่งตัวชาลิตไปยังกรุงไคโร ในระยะที่สอง เกิดขึ้นระหว่างเดือนธันวาคม พ.ศ. 2554 นักโทษอีกอย่างน้อย 550 คนจะถูกปล่อยตัว

ความตกลงนี้นับเป็นความตกลงแลกเปลี่ยนนักโทษครั้งใหญ่ที่สุดที่อิสราเอลเคยทำมา โดยเป็นความตกลงที่อิสราเอลตกลงปล่อยตัวนักโทษ 1,027 คนแลกกับทหารอิสราเอลที่ถูกจับตัวไปคนเดียว นับเป็นราคาสูงสุดที่อิสราเอลเคยจ่ายไปแลกกับทหารนายหนึ่ง
# ทางหลวงแผ่นดินหมายเลข 333
ทางหลวงแผ่นดินหมายเลข 333 สายอู่ทอง – ท่าน้ำอ้อย เป็นเส้นทางเชื่อมการจราจรระหว่างจังหวัดสุพรรณบุรี อุทัยธานี และนครสวรรค์ เป็นเส้นทางที่มีสายทางต่อมาจากถนนมาลัยแมน ในอำเภออู่ทอง ผ่านอำเภอดอนเจดีย์ อำเภอหนองหญ้าไซ อำเภอด่านช้าง จังหวัดสุพรรณบุรี อำเภอบ้านไร่ อำเภอห้วยคต อำเภอหนองฉาง อำเภอเมืองอุทัยธานี จังหวัดอุทัยธานี ผ่านสะพานพระวันรัต หรือสะพานท่าน้ำอ้อย ข้ามแม่น้ำเจ้าพระยา ไปสิ้นสุดที่ทางแยกต่างระดับท่าน้ำอ้อยในอำเภอพยุหะคีรี จังหวัดนครสวรรค์ ใช้เป็นเส้นทางเลี่ยงน้ำท่วมใหญ่ พ.ศ. 2554 จากกรุงเทพมหานครมุ่งสู่ภาคเหนือ เป็นเส้นทางในความรับผิดชอบของแขวงทางหลวงสุพรรณบุรีที่ 1, แขวงทางหลวงสุพรรณบุรีที่ 2 (อู่ทอง), แขวงทางทางหลวงอุทัยธานี และ แขวงทางหลวงนครสวรรค์ที่ 1

 รายชื่อทางแยก
# อิทธิพัทธ์ กุลพงษ์วณิชย์
อิทธิพัทธ์ พีระเดชาพันธ์  (ชื่อ-ชื่อสกุลเดิม อิทธิพัทธ์ กุลพงษ์วณิชย์) นักธุรกิจชาวไทย ผู้ก่อตั้งบริษัท เถ้าแก่น้อย ฟู๊ดแอนด์มาร์เก็ตติ้ง จำกัด ซึ่งผลิตสาหร่ายทะเลทอดกรอบ และขนมขบเคี้ยวภายใต้ตราสินค้า "เถ้าแก่น้อย" เมื่อปี พ.ศ. 2546 ขณะที่เขาอายุ 19 ปี โดยมียอดจำหน่ายกว่า 1,500 ล้านบาท ในปี พ.ศ. 2553 จึงเป็นเหตุให้จีทีเอช ได้นำเค้าโครงชีวประวัติของเขาไปสร้างเป็นภาพยนตร์ไทยเรื่อง ท็อป ซีเคร็ต วัยรุ่นพันล้าน ในปี พ.ศ. 2554

 ประวัติ 

อิทธิพัทธ์ พีระเดชาพันธ์ (ชื่อ-ชื่อสกุลเดิม ต่อพงศ์ กุลพงษ์วณิชย์) เกิดเมื่อวันที่ 24 พฤศจิกายน พ.ศ. 2527 ในครอบครัวชาวไทยเชื้อสายจีนนักธุรกิจการศึกษา โดยมีพี่ชายทำงานอยู่ที่สาธารณรัฐประชาชนจีน อิทธิพัทธ์จบการศึกษาชั้นอนุบาลและประถมศึกษาจากโรงเรียนปานะพันธ์วิทยา มัธยมศึกษาตอนต้นจากโรงเรียนเซนต์ฟรังซีสเซเวียร์ เมืองทองธานี และมัธยมศึกษาตอนปลายจากโรงเรียนสวนกุหลาบวิทยาลัย นนทบุรี ปัจจุบันสำเร็จการศึกษา ระดับปริญญาตรี คณะบริหารธุรกิจ สาขาวิชาผู้ประกอบการ มหาวิทยาลัยหอการค้าไทย

 ครอบครัว
# เปี่ยมปีติ หัตถกิจโกศล
เปี่ยมปีติ หัถกิจโกศล หรือ นิ้ง เป็นนักร้องภายใต้สังกัดบั๊คทาวน์ เร็คคอร์ด ในเครืออาร์เอส เจ้าของเพลงฮิต "มีอาการ" และ "สิ่งที่ดีที่สุด"

 ประวัติ 
เปี่ยมปีติ หัถกิจโกศล (มักเขียนเป็น: เปี่ยมปิติ หัตถกิจโกศล) หรือ นิ้ง เกิดเมื่อวันที่ 29 มิถุนายน พ.ศ. 2534 มีพี่น้อง 2 คน นิ้งเป็นคนที่ 2 มีพื่สาวซึ่งเป็นนักร้องเช่นกันคือ เปี่ยมรัก หัตถกิจโกศล (ปิ๊ง) นิ้งเป็นนักร้องหญิงชาวไทย สังกัดอาร์เอส เป็นที่รู้จักจากเพลง "มีอาการ" และเพลง "สิ่งที่ดีที่สุด"

 ผลงาน 
 อัลบั้มเต็ม 

 ผลงานค่ายแกรมมี่ 

 ผลงานอื่นๆ 

 ละครเวที
# กลุ่มอาการการทำหน้าที่ผิดปกติของหลายอวัยวะ
กลุ่มอาการการทำหน้าที่ผิดปกติของหลายอวัยวะ  หรือเดิมชื่อภาวะอวัยวะล้มเหลวหลายอวัยวะ  หรือภาวะอวัยวะล้มเหลวหลายระบบ  คือภาวะซึ่งมีการเปลี่ยนแปลงของการทำหน้าที่ของอวัยวะต่าง ๆ ในผู้ป่วยที่มีอาการป่วยเฉียบพลันจนต้องได้รับการให้การรักษาทางการแพทย์เพื่อให้สามารถคงภาวะธำรงดุลเอาไว้ได้ คำว่า multiple organ failure และ multisystem organ failure ถูกแนะนำให้เลิกใช้เพราะคำเหล่านี้สื่อว่าต้องดูว่าที่วัดได้ทางสรีรวิทยา เพื่อประเมินว่าอวัยวะนั้น ๆ ทำงานล้มเหลวIntensive Care Medicine  by Irwin and Rippe
# อุทกภัยในโซล พ.ศ. 2554
ฝนตกหนักในเกาหลีใต้ในช่วงปลายเดือนกรกฎาคม พ.ศ. 2554 ส่งผลให้เกิดน้ำท่วมฉับพลันและแผ่นดินถล่ม ซึ่งได้คร่าชีวิตของผู้คนไปอย่างน้อย 49 ราย โดยในวันที่ 27 กรกฎาคม มียอดผู้เสียชีวิตหรือสูญหายรวมกว่า 77 ราย วันที่ 27 กรกฎาคม ยอดผู้เสียชีวิตเพิ่มขึ้นเป็น 69 ราย อุทกภัยเกิดขึ้นรอบๆโซลซึ่งเป็นเมืองหลวงของประเทศ และใกล้เคียงกับแถบซิแฮง ไฟฟ้าดับอย่างน้อย 86 แห่งจากเหตุแผ่นดินถล่ม ซึ่งส่งผลกระทบต่อชีวิตประชาชน 125,000 รายในวันที่ 27 กรกฎาคม โดยชาวเกาหลีใต้กว่า 11,000 รายถูกบังคับให้อพยพออกไป

 สาเหตุ 
ในวันที่ 25 กรกฎาคม พายุฝนฟ้าคะนองได้เคลื่อนตัวมายังคาบสมุทรเกาหลี

 ภัยคุกคามทุ่นระเบิด 
ทุ่นระเบิดประมาณสิบลูกจากสงครามเกาหลี ในบริเวณใกล้เคียงกับภูเขาอุมยอนได้ถูกฝังเนื่องด้วยแผ่นดินถล่มในวันที่ 26 กรกฎาคม และยังไม่ได้รับการกู้คืนจนถึงวันที่ 28 กรกฎาคมเกาหลีใต้เตือนภัยทุ่นระเบิดยุคสงครามเกาหลีหลังดินถล่มจากฝนตกหนัก 

 น้ำท่วมเกาหลีเหนือ 
ในประเทศเพื่อนบ้านอย่างเกาหลีเหนือ เกือบ 100 ตารางกิโลเมตร (39 ตารางไมล์) ของพื้นที่ถูกน้ำท่วม ด้วยผลกระทบร้ายแรงที่สุดเกิดที่ฮวางแฮใต้ โดยยอดผู้เสียชีวิตและความเสียหายไม่เป็นที่แน่ชัด
# วันกองทัพ
วันกองทัพ คือวันที่หลายประเทศให้เกียรติแก่กองทัพของตน
ไทย

วันกองทัพของประเทศไทยคือวันที่ 18 มกราคม ของทุกปี เพื่อระลึกถึงวาระที่สมเด็จพระนเรศวรมหาราชทรงกระทำยุทธหัตถีกับพระมหาอุปราชาของพม่า โดยถือเอาวันที่ 18 มกราคม ของทุกปีเป็นวันกองทัพไทย วันกองทัพเรือคือ 20 พ.ย.ตรงกับวันที่พระบาทสมเด็จพระจุลจอมเกล้าเจ้าอยู่หัว ทรงเสด็จพระราชดำเนินเปิดโรงเรียนนายเรือ

อาร์มีเนีย
วันการเฉลิมฉลองของกองทัพอาร์มีเนียมีในวัน 28 มกราคม

ออสเตรเลียและนิวซีแลนด์
วันการเฉลิมฉลองกองทัพออสเตรเลียและนิวซีแลนด์มีขึ้นทุกวันที่ 25 เมษายน ของทุกปี
อาเซอร์ไบจาน
มีการเฉลิมฉลองทุกวันที่ 26 มิถุนายน
บังกลาเทศ
บังกลาเทศมีการเฉลิมฉลองวันกองทัพทุกวันที่ 21 พฤศจิกายนของทุกปี

บราซิล
มีการเฉลิมฉลองทุกวันที่ 25 สิงหาคม
บัลแกเรีย
วันของความกล้าหาญเป็นที่จัดงานฉลองทุกปีในวันที่ 6 พฤษภาคม, งานฉลองของเซนต์จอร์จผู้เป็นนักบุญอุปถัมภ์ของกองทัพบัลแกเรีย .
แคนาดา
วันกองทัพของแคนาดาจัดขึ้นในวันอาทิตย์แรกของเดือนมิถุนายน
ชิลี
วันกองทัพของชิลีเป็นวันหยุดแห่งชาติเฉลิมฉลองทุกวันที่ 19 กันยายน

สาธารณรัฐจีน (ไต้หวัน)
วันกองทัพของสาธารณะจันมีขึ้นทุกวันที่ 13 กันยายน ซึ่งเป็นวันที่มีชัยชนะเหนือญี่ปุ่น

สาธารณรัฐประชาชนจีน (จีนแผ่นดินใหญ่) 
มีการเฉลิมฉลองทุกวันที่ 1สิงหาคม

โครเอเซีย
มีการเฉลิมฉลองทุกวันที่ 28 พฤษภาคม เริ่มขึ้นเมื่อปี 1991
อียิปต์
ในอียิปต์มีการเฉลิมฉลองวันกองทัพทุกวันที่ 6 ตุลาคม
ฟินแลนด์
มีการเฉลิมฉลองทุกวันที่ 4 มิถุนายน
กัวเตมาลา
มีขึ้นทุกวันที่ 30 มิถุนายน
ฮังการี
เป็นวันที่รักชาติและทหารมีขึ้นทุก 21 พฤษภาคม
อินเดีย
ในประเทศอินเดีย วันกองทัพบกบก,วันทหารเรือ,Coast Guard และวันกองทัพอากาศ ฉลองวันกองทัพบก (15 มกราคม) วันกองทัพเรือ(4 ธันวาคม)
อินโดนีเซีย
มีการเฉลิมฉลองทุกวันที่ 5 ตุลาคม
อิหร่าน
มีการเฉลิมฉลองวันที่ 18 เมษายน
อิรัก
มีการเฉลิมฉลองวันที่ 6 มกราคม
อิสราเอล
มีขึ้นในวันที่ 4 เดือนIyar ตามปฏิทินฮิบรู
อิตาลี
มีการเฉลิมฉลองวันที่ 4 พฤศจิกายน
ญี่ปุ่น
มีการเฉลิมฉลองทุกวันที่ 1 พฤศจิกายน
เลบานอน
กองทัพเลบานอน มีการเฉลิมฉลองวันที่ 1 สิงหาคม
มอริเตเนีย
มีการเฉลิมฉลองทุกวันที่ 10 กรกฎาคม
เม็กซิโก
มีการเฉลิมฉลองที่ 19 กุมภาพันธ์ตั้งแต่ปี 1950
มอนเตเนโกร
มีการเฉลิมฉลองที่ 6 ตุลาคม
พม่า
มีการเฉลิมฉลองวันที่ 27 มีนาคมในพิธีฉลองการเริ่มต้นทีกองทัพพม่าต่อต้านกองทัพญี่ปุ่นที่ยึดครองที่จะยึดครองพม่าในปี 1945
ไนจีเรีย
มีการเฉลิมฉลองที่ 15 มกราคม 
ปากีสถาน
กองทัพปากีสถานมีการสถาปนาขึ้นเมื่อวันที่ 14 สิงหาคม 1947 หลังจากที่ปากีสถานแยกตัวออกจากอินเดียและมีวันเฉลิมฉลองกองทัพบก กองทัพเรือและกองทัพอากาศ ทุกวันที่ 6กันยายน

เปรู
มีการเฉลิมฉลองวันที่ 24 กันยายน
โปแลนด์
วันกองทัพมีการเฉลิมฉลองวันที่ 15 สิงหาคม
โรมาเนีย
มีการเฉลิมฉลองเมื่อวันที่ 25 ตุลาคม
รัสเซีย
มีการเฉลิมฉลองวันที่ 23 กุมภาพันธ์

สิงคโปร์
วันกองทัพตรงกับวันที่ 1 กรกฎาคมของทุกปี
สโลวีเนีย
วันที่ 15 พฤษภาคมในแต่ละปี
เกาหลีใต้
ตรงกับวันที่ 1 ตุลาคม
ยูเครน
วันกองทัพบกมีการเฉลิมฉลองวันที่ 6 ธันวาคม
เวเนซุเอลา
ฉลองวันกองทัพบกเมื่อวันที่ 24 มิถุนายน
เวียดนาม
วันกองทัพทหารมีการเฉลิมฉลองวันที่ 22 ธันวาคม
หมวดหมู่:การทหาร
# อตีตา
อตีตา   เป็นชื่อหนึ่งในบทประพันธ์ของ  ทมยันตี  ที่นำเสนอเรื่องราวของการเดินทางต่างภพระหว่างอดีตและปัจจุบันมาบรรจบกัน โดยมีเรื่องของประวัติศาสตร์ศึกบางระจัน สมัยปลายกรุงศรีอยุธยา (ก่อนเสียกรุงครั้งที่ 2)

 รายชื่อนักแสดง 
 ปี พ.ศ.  2544  2559  สถานีออกอากาศ  ช่อง 7 ผู้ผลิต  ดีด้า วิดีโอ โปรดักชั่น  เจเอสแอลโกลบอลมีเดีย บทโทรทัศน์  วีระประวัติ วงศ์พัวพันธ์  อักษราวุธ ผู้กำกับการแสดง  กษมา นิสสัยพันธ์  วินัย ปฐมบูรณ์ วันเวลาออกอากาศ  จันทร์ - อังคาร  ศุกร์ - อาทิตย์ 20.15 - 22.20ตัวละคร  นักแสดงหลัก เมืองใจ  วินัย ไกรบุตร  อรรคพันธ์ นะมาตร์ ศิโรตม์ ดำรงกุล / ศรี  อัษฎาวุธ เหลืองสุนทร  ภัทรเดช สงวนความดี กาหลง (อดีต) / ลติกา (ตีน่า) (ปัจจุบัน)  ทราย เจริญปุระ  ฝนทิพย์ วัชรตระกูล จันกะพ้อ / เพนนี (เพ็ญ)  ยศวดี หัสดีวิจิตร  ทิสานาฏ ศรศึกตัวละคร  นักแสดงสมทบ พระอาจารย์ธรรมโชติ  เสรี หวังในธรรม  สรพงศ์ ชาตรี ปานทิพย์  ดวงดาว จารุจินดา  เดือนเต็ม สาลิตุล นายจันหนวดเขี้ยว  สรพงศ์ ชาตรี  วินัย ไกรบุตร อรรถวิทย์  ทัตพงษ์ พงษทัต  ภาณุ สุวรรณโณ ปรางทอง  นีรนุช อติพร  มัณฑนา หิมะทองคำ ลำเจียก / วิมล  ฉันทนา กิติยาพันธ์  ไปรมา รัชตะ นายทองเหม็น  ธนภัทร เทียนทอง  อรุชา โตสวัสดิ์ นายแท่น  เอกพันธ์ บรรลือฤทธิ์  ธนายง ว่องตระกูล อรรถ  -  ปราบ ยุทธพิชัย นายอิน  อมรเทพ เสือปาน  เอก ธณากร ขุนสรรค์  ธนายง ว่องตระกูล  ธนา สินประสาธน์ อาจารย์มั่น  -  ไกรลาศ เกรียงไกร คุณหญิงลัดดา  -  วาสนา พูนผล ก้องเกียรติ  -  สมิท ธนโชติ โสรัจ  -  กนต์ธร เตโชฬาร ศิรส  ฐานชน จันทร์เรือง  ตรีวรัตถ์ ชุติวัฒน์ขจรชัย ยศสันต์  -  ธัญวิทย์ เจนอักษร นายก้าน  วัชระ สิทธิกุล  จิรกิตติ์ สุวรรณภาพ นายเผือก  วีระชัย หัตถโกวิท  ภพพล ประเทศไทย เอี้ยง  -  ฉัตรรัตน์ วัฒน์จินดาสิริ สา  -  สฤญญา เอี่ยมสะอาด นายกองเย่ยิ  -  ภูริวัชร์ งามทรัพย์มณี - จักรกฤษณ์ แตงสุวรรณ นายกองมินอาว  -  ฌอน บูรณะหิรัญ เฟื่อง  -  ศศิธร พานพิมพ์ เฟื้อง  -  ประภัสสร ธัญญวานิช ปล้อง  -  ร.ต.หญิงภรณ์ทิพย์ วิริยะ ไม้  -  อิสรพงศ์ ดอกยอ โต  -  ศิระ ศิริวิชญ์ วิมาลา / วีวี่  -  ปาลิดา รุ่งพงศ์วัฒน์ ดร.องอาจ  ญาณี ตราโมท  - เนเมียวสีหบดี   รุจน์ รณภพ  รัชเมศฐ์ ไชยพิชญารัตน์ นายทองแสงใหญ่  เมตตา เต็มชำนาญ   พันเรือง  ปรีชา เกตุคำ   นายโชติ  สุรพล ไพรวัลย์   ทองแก้ว  อัมพล สวนสุข   นายดอก  ประสงค์ แสไพศาล  นายเมือง  สมาน หินลาด   นักรบบางระจัน   -  นันท์วัฒน์ โพธิ์ทอง หลวงยุทธสรเดช  แพททริค บลุยเก้   มะย่าหม่อง  -  ตรีพล พรมสุวรรณ น้อย    ด.ญ. ณภัค เจนจิตรานนท์ จันกะพ้อ / เพ็ญ (วัยเด็ก)  ด.ญ. พิมประภา ตั้งประภาพร  ด.ญ. ชนิกานต์ ตังกบดี ดาหลา    ด.ญ.ณปภัช วรพฤทธานนท์ ศิโรตม์ / ศรี (วัยเด็ก)   ด.ช.พีรพล เพิ่มเพ็ชรตัวละคร  นักแสดงรับเชิญ พระยารัตนาธิเบศร์  ภาค ภัทรพงษ์  เศรษฐา ศิระฉายา สุก  -  รอง เค้ามูลคดี หมอนันทเดช  -  ภูริ หิรัญพฤกษ์ หลวงศรเสนี  สมภพ เบญจาธิกุล  พอเจตน์ แก่นเพชร สุกี้พระนายกอง  ธนะชัย นิลฉ่ำ  ทนงศักดิ์ ศุภการ ปัทมิกา  -  ผุสชา โทณะวณิก

 เพลงประกอบละคร 
 พ.ศ. 2544
เพลง เลือดไทย ขับร้องโดย ชิตพงษ์ ตรีมาศ
 พ.ศ. 2559
เพลง อตีตา ขับร้องโดย ธรรพ์ณธร ปาลกะวงศ์ ณ อยุธยา

เพลง เธอคือความรัก ขับร้องโดย ปิ่นประภา วินสน

แหล่งข้อมูลอื่น
# แทนกันยีกา
แทนกันยีกา (,) หรือชื่ออย่างเป็นทางการในภายหลัง สาธารณรัฐแทนกันยีกา เป็นรัฐเอกราชในแอฟริกาตะวันออกตั้งแต่ปี ค.ศ. 1961 ถึง ค.ศ. 1964 แทนกันยีกาตั้งอยู่ระหว่างมหาสมุทรอินเดียและแอฟริกาเกรตเลกส์ ได้แก่ ทะเลสาบวิกตอเรีย, ทะเลสาบมาลาวี และทะเลสาบแทนกันยีกา ได้รับเอกราชจากสหราชอาณาจักรเป็นดินแดนเครือจักรภพในวันที่ 9 ธันวาคม ค.ศ. 1961 กลายเป็นสาธารณรัฐในเครือจักรภพแห่งชาติในปีถัดมาเมื่อวันที่ 9 ธันวาคม ค.ศ. 1962  ในวันที่ 26 เมษายน ค.ศ. 1964 แทนกันยีกาได้ร่วมกับหมู่เกาะแซนซิบาร์จัดตั้ง สหสาธารณรัฐแทนกันยีกาและแทนซาเนีย และเปลี่ยนชื่อเป็น สหสาธารณรัฐแทนซาเนีย ในปีนั้น

เดิมแทนกันยีกาประกอบด้วยอาณานิคมของอังกฤษและเยอรมนีในนามของเยอรมันแอฟริกาตะวันออก (German East Africa) ซึ่งภายหลังอังกฤษนำไปอยู่ใต้อาณัติของสันนิบาตชาติเมื่อ ค.ศ. 1922  ภายหลังเปลี่ยนไปเป็นเขตแดนในความดูแลของสหประชาชาติหลังสงครามโลกครั้งที่สอง ส่วนอื่นของเยอรมันแอฟริกาตะวันออกกลายเป็นดินแดนในอารักขาของเบลเยียม ในที่สุดก็กลายเป็นประเทศรวันดาและประเทศบุรุนดีในที่สุด
# เทวดาหน้าโฉด
เทวดาหน้าโฉด  เป็นหนังสือการ์ตูนญี่ปุ่น ประพันธ์โดย "โนริฮิโร่ ยากิ" (Norihiro Yagi)  ตีพิมพ์ครั้งแรก(ญี่ปุ่น)ในปี  ค.ศ. 1992 โดยสำนักพิมพ์ชูเอชะ ตีพิมพ์ครั้งแรก(ไทย)ในปี  ค.ศ. 2003 โดยสำนักพิมพ์เนชั่นเอ็ดดูเทนเมน์ (Nation Group)ออกวางจำหน่ายแล้ว (ไทย) 15 เล่ม เทวดาหน้าโฉดยังไม่มีการสร้างเป็นอนิเมะ                                                                                                                                                                              
เนื้อเรื่องโดยย่อ
เทวดาหน้าโฉดเป็นเรื่องราวของเด็กหนุ่มจิตใจดีแต่หน้าตาราวกับปีศาจ จึงมักสร้างความเข้าใจผิดให้คนรอบข้างเสมอ เวลาโกรธ คิตาโน่ จะมีพลังบ้ามากและด้วยพลังนี้เองทำให้สามารถโค่นโคจิมะ แห่งโรงเรียน ม.ปลาย ฮาคุอุน ลงได้ ชื่อเสียงจึงลือกระฉ่อนและได้รับการยอมรับให้เป็นหัวโจกแห่งเฮคิคู แบบไม่ได้ตั้งใจ
รายชื่อตัวละคร
คิตาโน่ เซอิจิโร่ เด็กหนุ่มหัวใจเทวดาใบหน้าปีศาจ ขึ้นมาเป็นขาใหญ่แห่งโรงเรียนม.ปลายเฮคิคูทันทีที่ย้ายเข้ามาเพราะหน้าตา ถึงจะโดนคนเข้าใจผิดต่างๆนานาแต่เขาก็มีความสุขกับชีวิตในโรงเรียน
โคอิโซ เรียวโกะ ลูกสาวเจ้าของสำนักโคจิบุตซึสายโคอิโซเป็นคนเดียวที่รู้ว่าคิตาโน่นิสัยดี อ่อนโยน และมีพรสวรรค์ด้านการต่อสู้
ทาเคฮิสะ ยูจิ ฝีมือดี มีชื่อเสียงด้านต่อยตีมาตั้งแต่ม.ต้น หลังจากถูกพักการเรียนทาเคฮิสะได้ซัดกับคิตาโน่และแพ้ย่อยยับ จนได้กลายมาเป็นลูกน้องที่ซือสัตย์และภักดี
ชิราทาคิ อิคุโนะ ลูกของชิราทาคิครูแนะแนวพิเศษที่ถูกส่งตัวมาให้กำจัดคิตาโน่ คิดว่าตนเองแน่ แต่แพ้เรียวโกะ และได้เปิดใจหลังการต่อสู้ครั้งนั้น จนกลายมาเป็นเพื่อนกัน
คุโรดะ อดีตขาใหญ่ของโรงเรียนม.ปลายเฮคิคูแอบชอบเรียวโกะอยู่ฝ่ายเดียว
ชิราทาคิ ครูแนะแนวพิเศษที่ถูกส่งตัวมาให้กำจัดคิตาโน่แต่กลับใช้ลูกสาวตนเองให้ไปจัดการแทน
อิคุโกะ เพื่อนของเรียวโกะ
โคอิโซ เฮโซ เจ้าของสำนักโคจิบุตซึสายโคอิโซเป็นพ่อของเรียวโกะ
ตัวละครอื่น
โองิสึ
พ่อของคิตาโน่
แม่ของคิตาโน่
ป๊ะป๋า ฮัลฟอร์ด  (ปรากฏตัวในเล่ม 13)
เรโอ ฮัลฟอร์ด (ปรากฏตัวในเล่ม 13)
ซานะ ฮัลฟอร์ด (ปรากฏตัวในเล่ม 13)

 รายชื่อตอน 

1
2
3
4
# ดิ อะเมซิ่ง สไปเดอร์แมน
ดิ อะเมซิ่ง สไปเดอร์แมน  เป็นภาพยนตร์ซูเปอร์ฮีโร มีต้นฉบับมาจากตัวละครมาร์เวลคอมิกส์ ชื่อ สไปเดอร์แมน เข้าฉายในสหรัฐอเมริกา วันที่ 3 กรกฎาคม พ.ศ. 2555 ในระบบ 3 มิติ และ ไอแมกซ์ 3 มิติ

โดยภาคนี้เป็นเรื่องราวที่ย้อนกลับไปสู่ชีวิตในวัยเรียนของ ปีเตอร์ ปาร์คเกอร์ กับช่วงเวลาที่ต้องพบว่าตัวเองนั้นมีความสามารถพิเศษที่ไม่เหมือนใคร การใช้ชีวิต ความรักครั้งแรก และเรื่องราวของพ่อแม่ที่หายตัวไป ซึ่งเขาไม่เคยรู้มาก่อน

 เรื่องย่อ 
ปีเตอร์ ปาร์คเกอร์ (แอนดรูว์ การ์ฟิลด์) นักเรียนไฮสคูลระดับหัวกะทิ ที่ถูกพ่อแม่ทิ้งไว้ให้ลุงเบน และป้าเมย์ เลี้ยงดูตั้งแต่ยังเป็นเด็ก ตัวเขาก็เหมือนกับวัยรุ่นทั่วไปที่พยายามค้นหาตัวตนที่แท้จริงของตัวเองและ ที่มาที่ไปของชีวิต ปีเตอร์ยังคงต้องใช้ชีวิตอยู่กับรักแรกของเขากับ กวิน สเตซี่ (เอมมา สโตน) ที่ทั้งคู่ต่างเต็มไปด้วยความรัก คำสัญญา และความลับ ครั้นเมื่อปีเตอร์ได้ค้นพบกระเป๋าเอกสารที่มีเงื่อนงำลึกลับและรู้ว่าครั้ง นึงมันเคยเป็นของพ่อเขา ปีเตอร์จึงตั้งต้นค้นหาสาเหตุของการหายตัวไปของพ่อและแม่ ซึ่งนำพาให้เขาได้ไปพบกับ องค์กร Oscorp และห้องทดลองของ ดร. เคิร์ท คอนเนอร์ส (รีส อีวันส์) ผู้เป็นเพื่อนเก่าของพ่อของเขา แต่เมื่อไอ้แมงมุมได้เป็นศัตรูกับปีศาจกิ้งก่า ซึ่งมันก็คือ ดร. เคิร์ท คอนเนอสร์นั่นเอง ปีเตอร์จึงต้องตัดสินใจใช้พลังที่ได้มาและเปลี่ยนเส้นทางชีวิตของเด็กหนุ่ม ธรรมดาไปสู่ทางเดินของวีรบุรุษ

 นักแสดง 
 แอนดรูว์ การ์ฟิลด์ รับบทเป็น ปีเตอร์ ปาร์คเกอร์ / สไปเดอร์แมน เขาถูกขับไล่จากสังคมที่พ่อแม่เสียชีวิตในช่วงต้นชีวิตของเขา ในฐานะที่เป็นนักเรียนมัธยมปลาย เขาถูกกัดโดยแมงมุมกัมมันตภาพรังสี 
 เอมมา สโตน รับบทเป็น เกวน สเตซี่ เป็นเพื่อนร่วมชั้นมัธยมปลายและมีความรักกับ ปีเตอร์ ปาร์คเกอร์
 รีส อีวันส์ รับบทเป็น ศาสตราจารย์ เคิร์ท คอนเนอร์ส / เดอะ ลิซาร์ด เป็นนักวิทยาศาสตร์ที่ทดสอบจิ้งจกด้วยซีรั่มเกี่ยวกับตัวเองในการพยายามที่จะฟื้นแขนขวาของเขาที่ขาดหายไปโดยไม่คาดคิดซึ่งเขาแปลงเป็นสัตว์ประหลาด
 มาร์ติน ชีน รับบทเป็น เบ็น ปาร์คเกอร์ เป็นลุงของปีเตอร์ ปาร์คเกอร์
 ซอลลี่ ฟิลด์ รับบทเป็น เมย์ ปาร์คเกอร์ เป็นภรรยาของเบ็น ปาร์คเกอร์ และเป็นป้าของปีเตอร์ ปาร์คเกอร์
 เดนิส เลียร์รี่ รับบทเป็น กัปตัน จอห์จ สเตซี่ เป็นพ่อของของเกวน สเตซี่ และเป็นหัวหน้ากรมตำรวจในนครนิวยอร์ก
 คริส ซัง รับบทเป็น แฟรช ทรอมสัน
 อีร์ฟาน ข่าน รับบทเป็น เนลส์ แวน แอดเดอร์
 แอนนี่ พาริสส์ รับบทเป็น ภรรยาของเนลส์ แวน แอดเดอร์
 แคมป์เบล สก็อทท์ รับบทเป็น ริชาร์ด ปาร์คเกอร์ พ่อของปีเตอร์ ปาร์คเกอร์ 
 เอ็มเบธ เดวิดท์ส รับบทเป็น แมรี่ ปาร์คเกอร์ แม่ของปีเตอร์ ปาร์คเกอร์
 ซี โทมัส โฮเวลล์ รับบทเป็น เรย์ คนงานก่อสร้างที่มีบุตรชายจะถูกบันทึกไว้โดย สไปเดอร์แมน
 แฮนแนช มาร์ค รับบทเป็น มิสสี่ เคลลินแบ็ค หญิงสาวเป็นที่นิยมที่มีความสนใจเกี่ยวกับ ปีเตอร์ ปาร์คเกอร์
 ไมล์ส อิลลอท รับบทเป็น บิลลี่ คอนเนอร์ส ลูกชายของศาสตราจารย์ เคิร์ท คอนเนอร์ส
# โทกูงาวะ อิเอชิเงะ
โทกูงาวะ อิเอชิเงะ  เป็น โชกุน ลำดับที่ 9 ของ รัฐบาลเอโดะ ของ ญี่ปุ่น

เป็นบุตรชายคนโตของ โทกูงาวะ โยชิมูเนะ มารดาของเขาเป็นบุตรสาวของ โอกูโบะ ทาดานาโอะ รู้จักในชื่อ โอซูมะ โนะ กาตะ มารดาของเขาเสียชีวิตในปี ค.ศ. 1713 เมื่อเขาอายุเพียง 2 ขวบ เขาจึงได้รับการเลี้ยงดูโดย โอกอน โนะ กาตะ ภรรยาน้อยของโยชิมูเนะ แต่ต่อมาโอกอนได้ให้กำเนิด โทะกุงะวะ มุเนะตะเกะ ดังนั้นเขาจึงได้รับการเลี้ยงดูจากภรรยาน้อยของโยชิมูเนะอีกคนหนึ่งคือ โอกูเมะ โนะ กาตะ ในฐานะ บุตรชายแท้ ๆ ของเธอ

ชื่อในวัยเด็กของเขาคือ นางาโตมิมารู (長福丸) เขาเข้าพิธี เก็มปูกุ ในปี ค.ศ. 1725 ภรรยาเอกของเขาเป็นพระธิดาของ เจ้าชายคูนินางะ ภรรยาน้อยของเขา โอโก เป็นบุตรสาวของข้าราชสำนักที่ได้ติดตามภรรยาเอกของเขาจากราชสำนักมายังรัฐบาลโชกุนใน เอโดะ ภรรยาน้อยที่มีอัธยาศัยดีที่มีชื่อเสียงคนนี้คือมารดาของอิเอฮารุ ที่จะกลายเป็นทายาทของอิเอชิเงะScreech, T. Secret Memoirs of the Shoguns: Isaac Titsingh and Japan, 1779–1822, p. 130.
# โทกูงาวะ อิเอฮารุ
โทะกุงะวะ อิเอะฮะรุ  เป็นโชกุนลำดับที่ 10 ของ รัฐบาลเอโดะ ซึ่งดำรงตำแหน่งตั้งแต่ปี ค.ศ. 1760 ถึงปี ค.ศ. 1786

ในสมัยของโชกุนอิเอะฮะรุ อำนาจการปกครองส่วนใหญ่ตกอยู่ที่ ทะนุมะ โอะกิสึงุ (Tanuma Okitsugu, 田沼意次) และเรียกว่า สมัยของทะนุมะ (Tanuma-jidai, 田沼時代) ทะนุมะได้ทำการปฏิรูปเศรษฐกิจของญี่ปุ่น แต่ได้ชื่อว่าเป็นขุนนางที่ทุจริตฉ้อฉลและชั่วร้ายที่สุดในสมัยเอโดะ ใครก็ตามที่ต้องการตำแหน่งสูงส่งในบะกุฟุจำเป็นที่จะต้องติดสินบนทะนุมะ โอะกิสึงุ

ในสมัยของโชกุนอิเอะฮะรุเกิดภัยพิบัติขึ้นถึงสองครั้งในญี่ปุ่น ได้แก่ ไฟไหม้ครั้งใหญ่ปีเมวะ (Meiwa-no-daika, 明和の大火) ใน ค.ศ. 1772 และทุพภิกขภัยปีเท็นเม (Tenmei-no-daikikin, 天明の大飢饉) ใน ค.ศ. 1782 ถึง 1787John Whitney Hall, The Cambridge History of Japan: Early modern Japan. ในสมัยของโชกุนอิเอะฮะรุ หัวหน้าสถานีการค้า (Opperhoofd) ของฮอลันดาที่เกาะเดะจิมะชื่อว่า ไอแซค ทิตซิงฮ์ (Isaac Titsingh) ได้เข้าพบโชกุนอิเอะฮะรุ เป็นสมัยที่รังงะกุ (Rangaku, 蘭学) หรือศิลปวิทยาการตะวันตกนั้นเจริญรุ่งเรืองมากในญี่ปุ่น

โทะกุงะวะ อิเอะโมะโตะ (Tokugawa Iemoto, 徳川家基) บุตรชายเพียงคนเดียวของโชกุนอิเอะฮะรุ ได้เสียชีวิตลงในค.ศ. 1779 ด้วยอายุสิบแปดปี ใน ค.ศ. 1781 บะกุฟุได้เลือกโทะกุงะวะ อิเอะนะริ (Tokugawa Ienari, 徳川家斉) จากตระกูลโทะกุงะวะสาขาฮิโตะสึบะชิ (Hitotsubashi-Tokugawa-ke, 一橋徳川家) มาเป็นบุตรบุญธรรมและทายาทของโชกุนอิเอะฮะรุ โชกุนอิเอะฮะรุถึงแก่อสัญกรรมใน ค.ศ. 1786
# จัง เหิง (นักบวช)
จัง เหิง (; ค.ศ. 78, มณฑลเหอหนาน - ค.ศ. 139, ลั่วหยาง) ปราชญ์ชาวจีน นักพรต สังฆราชศาสนาเต๋า ในราชวงศ์ฮั่นตะวันออก เป็นบุคคลผู้มีความรู้ในหลายๆ ด้านสาขา ไม่ว่าจะเป็นคณิตศาสตร์ วิทยาศาสตร์หรือวรรณคดี

 ด้านธรณีวิทยา 
ผลงานที่ผู้คนยกย่องเขามากที่สุด คือด้านภูมิศาสตร์และธรณีวิทยา ซึ่งประเทศจีนมักจะประสบภัยพิบัติทางแผ่นดินไหวอยู่เสมอ จังได้สร้างสิ่งประดิษฐ์ของเขาที่มีชื่อว่า ตี้ตงอี (Earth Motion Instrument) ซึ่งเป็นเครื่องวัดแรงสั่นสะเทือนชิ้นแรกของโลก มีลักษณะทั่วไป คือ มีเส้นผ่านศูนย์กลาง 2 เมตรทำจากทองสัมฤทธิ์  มีก้านทองแดงบางๆ 8 อัน ปลายข้างหนึ่งของก้านติดกับแกนกลางรูปไข่ อีกข้างหนึ่งติดกับมังกร 8 หัว ซึ่งเท่ากับจำนวนก้านทองแดง (หันไปยังทิศทั้งแปด) โดยมังกรแต่ละหัวจะคาบลูกบอลทำจากทองแดงไว้ในปาก ใต้หัวมังกรมีกบอ้าปากรับลูกบอล เมื่อเกิดเหตุแผ่นดินไหวทางทิศที่อยู่ใกล้กับลูกบอลทั้ง 8 ทิศ (ทิศใดทิศหนึ่ง) ลูกบอลก็จะหล่นจากปากมังกร และลงไปยังปากกบ และทำให้กระดิ่งดังขึ้นแจ้งเตือนให้ราชสำนักได้รับรู้ และมีอยู่ครั้งหนึ่งเมื่อปี ค.ศ. 138 ลูกบอลทางทิศตะวันตกได้ทำให้กระดิ่งดัง ซึ่งจังได้กราบทูลพระจักรพรรดิทรงทราบถึงการค้นพบของเขาและ 2 วันต่อมา ความสงสัยเรื่องเครื่องมือของจังเริ่มก่อตัวขึ้น และวันที่ 3 มีม้าเร็วมาส่งข่าวว่าห่างออกไป 500 กิโลเมตรเกิดแผ่นดินไหวครั้งใหญ่ จึงทำให้จางรอดจากโทษ

ด้านดาราศาสตร์
จังเป็นคนที่มีความเก่งกาจสูงมาก เขาได้สร้างสรรค์สิ่งดีๆ เอาไว้ให้วงการดาราศาสตร์จากการสังเกตท้องฟ้า จังอนุมานอย่างถูกต้องว่าดวงอาทิตย์ทำให้ดวงจันทร์ส่องสว่าง และจันทรคราสเกิดจากเงาของโลกเคลื่อนผ่านผิวดวงจันทร์ เขาทำแผนที่ท้องฟ้าอย่างละเอียด บันทึกดาวที่สุกสว่างอยู่บนท้องฟ้ารวมทั้งสิ่งที่มีขนาดเล็กจำนวน 2,500 ดวงใน 124 กลุ่มดาวและตั้งชื่อดาว 320 ชื่อ เขารวมดาวบนท้องฟ้าว่ามี 11,520 ดวง นอกจากนี้จังยังได้เขียนหนังสือเกี่ยวกับดาราศาสตร์ไว้จำนวนหนึ่ง เล่มที่โด่งดังที่สุดชื่อว่า Lin Xian 

ในหนังสืออีกเล่มชื่อว่า Hun-i-chu เขาได้วาดโครงสร้างจักรวาลและตำแหน่งของโลกตามความรู้สึกของเขา เขาบรรยายว่า "ท้องฟ้าเหมือนไข่ไก่" กลมเหมือนลูกปลายหน้าไม้ โลกเหมือนไข่แดงในฟองไข่ ทอดตัวโดยลำพังอยู่ตรงกลาง ท้องฟ้านั้นกว้างใหญ่  แต่โลกเล็กนิดเดียว
# ยูเอสเอส จอร์จ วอชิงตัน (CVN-73)
ยูเอสเอส จอร์จ วอชิงตัน (CVN-73)  เป็นเรือบรรทุกเครื่องบินพลังงานนิวเคลียร์ลำดับที่ 6 ในกลุ่มเรือบรรทุกเครื่องบินชั้นนิมิตซ์ และเรือรบลำที่ 4 ของกองทัพเรือ ที่ตั้งชื่อตามประธานาธิบดีคนแรกของสหรัฐ จอร์จ วอชิงตัน เรือลำนี้เข้าประจำการเมื่อวันที่ 4 กรกฎาคม 1992

ในปี 2011 เรือลำนี้ได้เป็นหนึ่งในเรือที่เข้าช่วยเหลือในสึนามิที่ประเทศญี่ปุ่นSeawaves, "Warships Supporting Earthquake in Japan"  และได้เคลื่อนออกจากญี่ปุ่นภายหลังจากที่จอดที่โยโกซึกะ และตรวจพบสารกัมมันตรังสีที่รั่วไหลมาจากโรงไฟฟ้านิวเคลียร์ฟุกุชิมะไดอิชิRadiation levels drop at Japanese plant 

ในปี 2011 ในเหตุการณ์อุทกภัยในประเทศไทย พ.ศ. 2554 เรือลำนี้ได้วางแผนเข้ามาช่วยเหลือผู้ประสบภัยในประเทศไทย แต่ได้ถอนตัวออกเนื่องจากความสับสนของคำสั่งจากทางรัฐบาลไทย